b'\n_START_ARTICLE_\nRadojica Peri\xc5\xa1i\xc4\x87\n_START_PARAGRAPH_\nRadojica Peri\xc5\xa1i\xc4\x87 (selo Kazanci u op\xc4\x87ini Gacko, 1906. - Razboj Lijev\xc4\x8de, 4. travnja 1945.), pravoslavni sve\xc4\x87enik i \xc4\x8detni\xc4\x8dki zapovjednik i vojvoda. Zapovijedao je Mostarskom i Golijskom brigadom koje su bile u sastavu Nevesinjskog korpusa, poznatog po pokoljima nad muslimanima Hercegovine, Crne Gore i Sand\xc5\xbeaka._NEWLINE_Peri\xc5\xa1i\xc4\x87 je, zajedno sa \xc5\xbeiteljima Golije i cijele Stare Hercegovine, podigao ustanak protiv NDH u lipnju 1941. godine u koji su se kasnije uklju\xc4\x8dili Hercegovci i \xc4\x8detni\xc4\x8dki zapovjednici iz Hercegovine Milorad M. Popovi\xc4\x87 i drugi._NEWLINE_Ubili su ga usta\xc5\xa1e u bici na Lijev\xc4\x8da polju. Kada se povla\xc4\x8dio s ostalim crnogorskim \xc4\x8detnicima, 4. travnja ujutro, usta\xc5\xa1ke i domobranske postrojbe iznenada su napale \xc4\x90uri\xc5\xa1i\xc4\x87eve snage i nanijele im ozbiljne gubitke. Samo u prvom udarcu uni\xc5\xa1ten je cijeli sto\xc5\xbeer Gata\xc4\x8dke brigade, sa zapovjednikom sve\xc4\x87enikom Radojicom Peri\xc5\xa1i\xc4\x87em na \xc4\x8delu. Na su\xc4\x91enju je Dragoljub Mihailovi\xc4\x87 kazao da tijekom rata nije imao podataka o popu Peri\xc5\xa1i\xc4\x87u.'